Diari Oficial de la Generalitat Valenciana


Sumari del DOGV 7358, del 11-09-2014 (2014/8219)

Resolució de 5 de setembre de 2014, de la Conselleria d'Infraestructures, Territori i Medi Ambient, per la qual s'amplia el termini de presentació de les ofertes de l'expedient de licitació 2014/01/45, servici d'anuncis en premsa d'informació pública de projectes, expropiacions, licitacions i anuncis en general de la Conselleria d'Infraestructures, Territori i Medi Ambient.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7358

Data del DOGV
:   11-09-2014

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2014/8219


Data del document
:   05-09-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Anàlisi jurídica

 Descriptors 

:   * contracte de serveis

Resolució de 5 de setembre de 2014, de la Conselleria d'Infraestructures, Territori i Medi Ambient, per la qual s'amplia el termini de presentació de les ofertes de l'expedient de licitació 2014/01/45, servici d'anuncis en premsa d'informació pública de projectes, expropiacions, licitacions i anuncis en general de la Conselleria d'Infraestructures, Territori i Medi Ambient.  
 [2014/8219]  
Vista la Resolució de data 1 de juliol de 2014 per la qual s'aprova l'expedient de contractació, inclòs el plec de clàusules administratives particulars, i els seus annexos així com l'aprovació del gasto que comporta, i de conformitat amb els següents  
  
Antecedents de fet  
Primer. Amb data 16 de juliol de 2014, es va publicar la licitació de l'expedient 2014/01/45, servici d'anuncis en premsa d'informació pública de projectes, expropiacions, licitacions i anuncis en general de la Conselleria d'Infraestructures, Territori i Medi Ambient; el termini de presentació d'ofertes finalitza el 15 de setembre de 2014.  
Segon. Segons la Resolució de correcció d'errors del subsecretari de la Conselleria d'Infraestructures, Territori i Medi Ambient, de data 5 de setembre de 2014, s'ha introduït una variació significativa en l'annex I del plec de clàusules administratives particulars de l'expedient 2014/01/45, servici d'anuncis en premsa d'informació pública de projectes, expropiacions, licitacions i anuncis en general de la Conselleria d'Infraestructures, Territori i Medi Ambient, en el seua apartat E, Capacitat i solvència, per la qual cosa, i atés que les proposicions dels interessats hauran d'ajustar-se al que preveu el plec de clàusules administratives particulars, es fa necessari ampliar el termini de presentació d'ofertes.  
  
Fonaments de dret  
Primer. Segons l'article 49.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, «L'Administració, excepte precepte en contra, podrà concedir, d'ofici o a petició dels interessats, una ampliació dels terminis establits que no excedisca de la mitat d'estos si les circumstàncies ho aconsellen i amb això no es perjudiquen drets de tercers. L'acord d'ampliació haurà de ser notificat als interessats.»  
Segon. Per la Resolució d'1 d'agost de 2014, de la consellera d'Infraestructures, Territori i Medi Ambient, publicada en el Diari Oficial de la Comunitat Valenciana de 5 d'agost de 2014, es deleguen les facultats ordinàries en matèria de contractació administrativa, incloses les resolucions dels recursos administratius de reposició que es puguen interposar, en el secretari autonòmic d'Infraestructures, Territori i Medi Ambient, resolc:  
Ampliar el termini de presentació de les ofertes de l'expedient 2014/01/45, servici d'anuncis en premsa d'informació pública de projectes, expropiacions, licitacions i anuncis en general de la Conselleria d'Infraestructures, Territori i Medi Ambient, al 30 de setembre de 2014 fins a les 15.00 hores.  
L'obertura del sobre 2 se celebrarà el 7 d'octubre de 2014, a les 12.00 hores i l'obertura del sobre 3 se celebrarà el dia 30 d'octubre de 2014, a les 12.00 hores.  
Contra esta resolució, que posa fi a la via administrativa, es podrà interposar un recurs potestatiu de reposició davant de la consellera d'Infraestructures, Territori i Medi Ambient en el termini d'un mes, comptat des de l'endemà de ser notificada, d'acord amb el que establixen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé un recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació corresponent, de conformitat amb allò que disposa l'article 46.1 de la Llei 29/1998, de 13 de juliol, de la Jurisdicció Contenciosa Administrativa.  
Tot això sense perjuí que puga exercitar qualsevol altre recurs que crega oportú.  
  
València, 5 de setembre de 2014.- El secretari autonòmic d'Infraestructures, Territori i Medi Ambient, p. d. (R 01.08.2014, DOCV 05.08.2014): Victoriano Sánchez-Barcaiztegui Moltó.